Projekts

**LATVIJAS REPUBLIKAS MINISTRU KABINETA**

 **SĒDES PROTOKOLLĒMUMS**

### Rīgā Nr. 2020.gada \_\_\_\_\_\_\_\_

.§

**Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iesniegto informatīvo ziņojumu.
2. Pamatojoties uz likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 22., 23. un 24.pantu, atbalstīt informatīvā ziņojuma pielikumā ietvertos pasākumus 2020. un 2021.gadam Covid-19 krīzes pārvarēšanai un ekonomikas atlabšanai.
3. Papildus ar Ministru kabineta 2015.gada 10.novembra rīkojumu Nr.709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” un Ministru kabineta 2017.gada 28.marta protokollēmumu Nr.16 32.§ piešķirtajām virssaistībām 66,3 milj. *euro* atļaut izmantot valsts budžeta virssaistību finansējumu līdz 71 milj. *euro* Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmas “Izaugsme un nodarbinātība” (turpmāk - darbības programma) šādu prioritāro virzienu ietvaros un nozaru ministriju dalījumā:
	1. darbības programmas 3.prioritārā virziena “Mazo un vidējo komersantu konkurētspēja ietvaros Ekonomikas ministrijai 25,0 milj. *euro* apmērā;
	2. darbības programmas 4.prioritārā virziena “Pāreja uz ekonomiku ar zemu oglekļa emisijas līmeni visās nozarēs” ietvaros Ekonomikas ministrijai 20,0 milj. *euro* apmērā;
	3. darbības programmas 9.prioritārā virziena “Sociālā iekļaušana un nabadzības apkarošana” ietvaros Veselības ministrijai 26,0 milj. *euro* apmērā.
4. Ekonomikas ministrijai un Veselības ministrijai līdz 2020.gada 16.jūnijam iesniegt Finanšu ministrijā informāciju par 3.punktā norādītā finansējuma izmantošanu konkrēta specifiskā atbalsta mērķa ietvaros un laika grafiku normatīvā regulējuma izstrādei, nodrošinot savlaicīgu finansējuma izmantošanu Covid-19 krīzes pārvarēšanai un ekonomikas atlabšanai.
5. Zemkopības ministrijas atbilstoši pielikumā minētajām finansējuma apjomam Zemkopības nozares modernizācijai iesniegt izskatīšanai Ministru kabinetā informatīvo ziņojumu par pasākumiem, kas tiek finansēti 2014.–2020. gada plānošanas periodā Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda virssaistību ietvaros.
6. Finanšu ministrijai turpināt darbu ar nozares ministrijām, lai sagatavotu priekšlikumus atbalstīto pasākumu finansēšanai no ES fondu virssaistībām vēl indikatīvi 71 milj. *euro* apmērā, ievērojot kopējo apmēru indikatīvi 200 milj. *euro* apmērā, nodrošinot pēc iespējas samērīgu virssaistību sadalījumu starp dažādiem ES fondiem, kā arī attiecīgi samazinot no valsts budžeta finansējamo pasākumu apjomu.
7. Atbildīgajām ministrijām un citām centrālajām valsts iestādēm (turpmāk – ministrija) par informatīvā ziņojuma pielikumā atbalstītajiem pasākumiem ailēs “Pasākumi 2020-2021” no valsts budžeta līdzekļiem līdz 2020.gada 16.jūnijam iesniegt Finanšu ministrijā detalizētu atšifrējumu EUR sadalījumā starp 2020. un 2021.gadu, ministrijām un budžeta programmām/ apakšprogrammām, nepārsniedzot informatīvā ziņojuma pielikumā minēto finansējuma apmēru. Informāciju iesniegt atbilstoši 2012.gada 11.decembra Ministru kabineta noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 1.pielikumam.
8. Noteikt, ka par pielikumā minētā pasākuma “Cilvēkkapitāls” atbildīgā ir Ekonomikas ministrija un tā sadarbībā ar Labklājības ministriju un Izglītības un zinātnes ministriju nodrošina apkopotas informācijas iesniegšanu Finanšu ministrijā.
9. Noteikt, ka papildu finansējums zinātnei, augstskolām un citiem Izglītības un zinātnes ministrijas vienreizējiem, terminētiem pasākumiem tiek rezervēts budžeta resorā 74. “Gadskārtējā valsts budžeta izstrādes procesā pārdalāmais finansējums” un tiek sadalīts pa gadiem un pasākumiem atbilstoši atsevišķam Ministru kabineta lēmumam.
10. Noteikt, ka pasākuma “Demogrāfija” papildu finansējums vienreizējiem, terminētiem pasākumiem tiek rezervēts budžeta resorā 74. “Gadskārtējā valsts budžeta izstrādes procesā pārdalāmais finansējums” un tiek sadalīts pa gadiem un pasākumiem atbilstoši atsevišķam Ministru kabineta lēmumam.
11. Ministrijām līdz 2020.gada 31.jūlijam iesniegt Finanšu ministrijā šī protokollēmuma 9. un 10 punktā minētā finansējuma sadalījumu pa gadiem.
12. Noteikt, ka pielikumā iekļautie pasākumi ir vienreizēji un terminēti un ministrijām nodrošināt minētā nosacījuma izpildi, iesniedzot šī protokollēmuma 7.punktā minēto informāciju.
13. Noteikt, ka investīcijas valsts kapitālsabiedrībās tiek veiktas ar ieguldījumu pamatkapitālā.
14. Noteikt, ka finansējuma piešķiršana konkrētajam pasākumam, nepārsniedzot atbalstītā finansējuma apmēru, tiek veikta ar atsevišķu Ministru kabineta lēmumu.
15. Finanšu ministrijai apkopot ministriju iesniegto informāciju un iesniegt izskatīšanai Ministru kabinetā ne vēlāk kā līdz 2020.gada 18.augustam.
16. Valsts kancelejai nosūtīt šo protokollēmumu un informatīvo ziņojumu Saeimai.

# Ministru prezidents A. K. Kariņš

# Valsts kancelejas direktors J. Citskovskis

Finanšu ministrs J. Reirs

Adijāne, 67095437

Zane.Adijane@fm.gov.lv